ไทยพาณิชย์ขาย3กองทุนจ่ายสูง3.7%
บลจ.ไทยพาณิชย์ลุยออกกองตราสารหนี้ระยะสั้นไม่เกิน 1 ปี ชูผลตอบแทน สูงสุด 3.70% ต่อปี
29 ต.ค. 2565

บลจ.ไทยพาณิชย์ลุยออกกองตราสารหนี้ระยะสั้นไม่เกิน 1 ปี ชูผลตอบแทน สูงสุด 3.70% ต่อปี นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ จำกัด เปิดเผยว่า ขณะนี้ บริษัทฯ อยู่ระหว่างการเสนอกองทุนที่ลงทุนในตราสารหนี้ระยะสั้นพร้อมกัน 3 กองทุน อายุ 3 เดือน 6 เดือน และ 1 ปี  มีนโยบายการลงทุนในพันธบัตรรัฐบาลไทย ผสมเงินฝาก และตราสารหนี้ใน-ต่างประเทศที่ได้รับการจัดอันดับความน่าเชื่อถือโดยฟิทช์ เรทติ้ง มูลค่ารวม 22,600 ล้านบาท คาดให้ผลตอบแทน 3.20-3.70% ต่อปี ปิดความเสี่ยงจากอัตราแลกเปลี่ยน โดยจะเปิดขายถึงวันที่ 6 ธ.ค.2554 ลงทุนขั้นต่ำ 10,000 บาท 
นอกจากนี้ถึงแม้ว่าคณะกรรมการนโยบายการเงิน (กนอ.) ได้ปรับลดอัตราดอกเบี้ยลง 0.25% หลังจากวิกฤติน้ำท่วมส่งผลกระทบอย่างหนักต่อเศรษฐกิจไทย และความเสี่ยงของเศรษฐกิจโลกจะชะลอตัวมีมากขึ้น  บลจ.ไทยพาณิชย์ยังคงยืนยันให้ผลตอบแทนในระดับสูงเมื่อเทียบกับอัตราดอกเบี้ยในประเทศ
กองทุนเปิดไทยพาณิชย์ตราสารหนี้ 3M27 อายุ 3 เดือน คาดผลตอบแทนประมาณ 3.20% ต่อปี กองทุนเปิดไทยพาณิชย์ตราสารหนี้ 6M44  อายุ 6 เดือน คาดผลตอบแทนประมาณ 3.30% ต่อปี ส่วนกองทุนเปิดไทยพาณิชย์ตราสารหนี้ต่างประเทศ 1Y14  อายุ 1 ปี คาดผลตอบแทนประมาณ 3.70% ต่อปี